  Майя Бывальцева 8-тӥ пӧсьтолэзе Семьялэн, яратонлэн но осконлыклэн нуналазы Удмуртиысь йӧскалык лыдӟетъюртын (Удмурт урам, 264) мастер-класс но пумиськонъёс ортчозы. Ваньмыз соос семьялы сӥземын луозы, ивортӥз ужъюртлэн пресс-службаез. Удмурт кылын вераськонъя «Кубо» клублэн пумиськонэз 18 часын кутскоз. Пыриськисьёс семья темая выль кылъёсты дышетозы, тодозы, кызьы семьялэн ёзчиосыз нимасько. Собере, выль кылъёсты кутыса, асьсэ семьязы сярысь вераськозы. 15 часысен 17 часозь семьялэсь гербзэ суреданъя мастер-класс ортчоз. Мылкыд карисьёс геральдика искусстволэн кылдэменыз, пусъёсын но буёлъёсын тодматскозы, асьсэ семьязылэсь гербзэ лэсьтозы. Ужрад пӧртэм арлыдо муртъёслы чакламын, нимысьтыз быгатонлыкъёс кулэ ӧвӧл. Пыронэз эркын, азьвыл . Со дыре англи кылын ӝӧквыл шудонъёс радъяськозы (Bananagrams, Bang the Button, Verb Bingo но мукет) Пыриськон понна англи кылэз тодыны кулэ. 16 часысен 18 часозь «Инстасемья» фотозона ужалоз 18 часын Globus лингвоклубын дуннеысь калыкъёслэн семья йылолъёссылы сӥзем пумиськон кутскоз. Чай юон куспын вералозы, малы Англиын улӥсьёс понна чай юон семьялэн но калыклэн йылолэз луэ. Чаез «шонер» парон секретъёсты усьтозы. Пыриськисьёс чай юонэн герӟаськем кылъёсты дышетозы, шудозы. Пыронэз эркын, азьвыл . Ужрадъёсы лыктӥсьёсты сьӧразы маскаос кутыны куро Со сяна, Йӧскалык лыдӟетъюртлэн «ВКонтакте» мерлыко вотэсысь огиназ семья рецептъёсын «Семейная сага» бичетэн, ӟуч но кунсьӧр литератураысь 1- тужгес тодмо романъёсын, «Крепка семья – крепка Россия» адӟытонэн тодматозы. Тодэ вайытом, Удмуртиысь 75 кузпалъёсты вань сюлэмзэс ог-огзылы сётэмзы понна медальёсын пусъёзы. Тегъёс: Ижкар Удмуртия семья праздникъёс Йӧскалыклыдӟетъюрт  